KOOSTÖÖLEPING NR 3.2-1/24/963-1

**Transpordiamet**, registrikoodiga 70001490, asukohaga Valge 4, 11413 Tallinn (edaspidi TRAM), mida volituse alusel esindab Transpordiameti teehoiuteenistuse põhja osakonna juhataja Viktor Kisseljov

ja

**Viimsi Vallavalitsus**, registrikoodiga 75021250, asukohaga Nelgi tee 1, 74001 Viimsi alevik, Harju maakond (edaspidi KOV), mida esindab vallavanem Illar Lemetti,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava meetme „Säästlikumaid liikumisviise soodustava taristu rajamine“ alusel on TRAMil 2024. aastal kavas riigitee nr 11251 Viimsi - Rohuneeme km 2,3-2,31 Rannarahva bussipeatuse asukoha korrigeerimine ja vajalike ohutute juurdepääsude rajamine (edaspidi objekt);
2. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. TRAM on väljastanud 03.03.2020 kirjaga nr 15-2/20/7042-2 Nurme tee ühendamise riigiteega 11251 Rohuneeme tee km 2,28 projekti koostamiseks nõuded;
4. KOV on andnud 03.12.2019 projekteerimistingimused nr 10-5.1/4445-1 Nurme tee (lõigul Rohuneeme tee kuni Nurme põik tee) rekonstrueerimisprojekti koostamiseks;
5. KOVi tellimusel on ViaVelo Inseneribüroo OÜ koostanud objekti põhiprojekti, töö nr 0520 (edaspidi projekt), mille asendiplaan on toodud koostöölepingu lisas 1. Põhiprojektis on muuhulgas lahendatud ka riigitee nr 11251 Viimsi - Rohuneeme km 2,3-2,31 Rannarahva bussipeatuse asukoha korrigeerimine ja juurdepääsude rajamine, mille käesoleva koostöölepingu alusel väljaehitatava osa asendiplaan on toodud lisas 2;
6. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
7. riigihangete seaduse § 43 lg 1 alusel võivad hankijad sõlmida kokkuleppe ühise riigihanke korraldamiseks;
8. ühistranspordiseaduse § 13 lg 1 p 4 alusel korraldab KOV oma haldusterritooriumil ühistranspordi taristu objektide planeerimist, rajamist, korrashoidu ja kasutamist ning rakendab meetmeid ühissõidukitele soodusliiklusolude loomiseks;
9. ühistranspordiseaduse § 171 p 2 alusel korraldab TRAM maakonnaliinide ja kaugliinide taristu objektide planeerimist ja haldamist ning võtab meetmeid ühissõidukitele soodusliiklusolude loomiseks;

sõlmivad pooled koostöölepingu alljärgnevas:

1. TRAM:
   1. nõustab vajadusel KOVi vaidemenetluses KOVile esitatud vaiete osas, mis on vajalikud koostöölepingus kokkulepitud eesmärkide saavutamiseks;
   2. volitab KOVi läbi viima koostöölepingus nimetatud riigihankeid ning riigihangete seadusest tulenevate otsuste tegemist;
   3. volitab KOVi esindama TRAMi riigihangete vaidlustuskomisjonis ja kohtutes;
   4. sõlmib koostöölepingu punktis 2.7. nimetatud hankemenetluse tulemusena leitud töövõtjaga lepingu kaasfinantseerijana.
2. KOV:
   1. korraldab vajadusel projektile ehitusloa andmise menetluses puudutatud isikute kaasamise;
   2. võtab oma pädevuse piires puudutatud isikute arvamusi arvesse või põhjendab nende arvestamata jätmist;
   3. annab ehitusloa rajatiste ehitamiseks, mis ei kuulu riigitee koosseisu ning edastab haldusaktide koopiad TRAMile;
   4. korraldab objekti riigihanke põhiprojekti koostamiseks;
   5. korraldab objekti riigihanke põhiprojekti liiklusohutuse auditeerimiseks;
   6. esitab TRAMile objekti põhiprojekti kooskõlastamiseks;
   7. korraldab ühise riigihanke objekti ehitamiseks;
   8. korraldab riigihanke objekti ehitamise omanikujärelevalve leidmiseks;
   9. korraldab riigihanke objekti avamiseelse ja -järgse liiklusohutuse auditeerimiseks;
   10. korraldab riigihangete läbiviimise ajal esitatud küsimustele sisuliste vastuste andmise;
   11. sõlmib koostöölepingu punktides 2.4., 2.5., 2.7., 2.8. ja 2.9. nimetatud hankemenetluse tulemusena leitud töövõtjatega lepingud tellijana;
   12. kohustub TRAMi nõudel viivitamata andma informatsiooni koostöölepingu punktides 2.4., 2.5., 2.7., 2.8. ja 2.9. nimetatud hankemenetluste kulgemise ja hankemenetluste sõlmitud lepingute täitmise kohta.
3. Ehitamise leping:
   1. pooled sõlmivad hankemenetluste tulemusena eduka pakkujaga koos kolmepoolse hankelepingu objekti ehitamiseks, milles TRAM osaleb kaasfinantseerijana;
   2. pooled tasuvad lepingu tingimuste kohaselt teostatud töö eest otse töövõtjale koostöölepingu punktides 4.1. ja 5.3. nimetatud osades eraldi arvete alusel vastavalt lepingule.
4. TRAM rahastab:
   1. lepingut objekti ehituseks 78% ulatuses kuni 45 833 eurot (ilma käibemaksuta).
5. KOV rahastab:
   1. objekti projekteerimislepingut 100% ulatuses;
   2. objekti põhiprojekti liiklusohutuse auditeerimise lepingut 100% ulatuses;
   3. lepingut objekti ehituseks 22% ulatuses kuni 12 500 eurot (ilma käibemaksuta);
   4. objekti omanikujärelevalveks 100% ulatuses;
   5. objekti avamiseelse ja -järgse liiklusohutuse auditeerimiseks 100% ulatuses.

1. Eeldatavad maksumused
   1. Ehitamise hankelepingu eeldatav maksumus on 58 333 eurot, millele lisandub käibemaks;
   2. Kui riigihanke pakkumuse maksumus ületab eeldatavat maksumust, siis otsustavad pooled hankelepingu sõlmimise võimalikkuse ning vajadusel sõlmivad koostöölepingu muudatuse rahastamise muutmiseks.
2. Kui projekteerimise või ehitamise käigus või auditite tulemusena ilmneb vajadus muuta projekti või ehituslepingut, finantseerib muudatuse alusel teostatavaid töid osapool, kelle kohustus oli finantseerida töid, millega muudatus seondub.
3. Riigihangete vaidlustamisega seotud kulud kannab pool, kelle tegevusest või tegevusetusest tulenes vaidlustuse põhjus.
4. KOV osaleb koos TRAMiga ehitusaegsete kohalikku elu oluliselt mõjutavate probleemide lahendamisel.
   1. KOV korraldab koostöös ühistranspordikeskusega bussiliinide muudatused ehitusperioodil.
   2. KOV võimaldab vajadusel ehitusaegse ajutise ümbersõidu mööda kohalikke teid.
5. KOV kutsub poolte esindajad osalema valmisehitatud objekti vastuvõtukomisjoni töös, mille käigus on TRAMil võimalus teha ettepanekuid teostatud töö kvaliteedi osas. KOV otsustab töövõtjale nõuete esitamise ja töö vastuvõtmise üle.
6. Pooled teevad mõistlikke pingutusi, et KOV saaks tema ülesannete täitmiseks jalgteede ning võimalike teevalgustuse rajatiste omanikuks.
   1. Vajadusel KOV tagab projektiga ette nähtud valgustusrajatiste ühendamise kohaliku omavalitsuse elektrivõrguga või tellib uue elektrivarustuse liitumise.
   2. KOV rahastab rajatava valgustuse uue elektrivarustuse liitumise kulud, kui see osutub vajalikuks.
   3. KOV korraldab ja rahastab vajadusel projekti realiseerimiseks vajalike maade omandamist või nende koormamist piiratud asjaõigustega.
   4. Rajatiste osade kohta, mis asuvad riigile kuuluval maal ning mille kohta ei ole sõlmitud isikliku kasutusõiguse lepingut esitab KOV TRAMile taotluse rajatiste osas isikliku kasutusõiguse seadmiseks ning selle põhjal algatab TRAM riigivara kasutamiseks andmise menetluse.
   5. KOV sõlmib TRAMiga notariaalselt lepingu isikliku kasutusõiguse seadmiseks ja kannab selle toiminguga kaasnevad kulud.
   6. KOV kannab valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist.
7. Poolte kontaktisikud:
   1. TRAMi kontaktisik: Indrek Vendla, tel +372 5303 6103, e-post indrek.vendla@transpordiamet.ee.
   2. KOVi kontaktisik: Imre Saar, tel + 372 56 902 914, e-post [imre.saar@viimsivv.ee](mailto:imre.saar@viimsivv.ee)
8. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
9. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.
10. Koostööleping jõustub pärast selle allkirjastamist poolte poolt.
11. Koostöölepingul on selle sõlmimise ajal järgmine lisa:

Lisa 1 – töö nr 0520 asendiplaan

Lisa 2 - käesoleva koostöölepingu alusel väljaehitatava osa asendiplaan

Poolte allkirjad:

TRAM KOV

Allkirjastatud digitaalselt Allkirjastatud digitaalselt